Tzuyu

Si Chou Tzu-yu (Inintsik: 周子瑜; natawo Hunyo 14, 1999), labing nailhan isip Tzuyu (Kinoreano: 쯔위; paglitok: /t͈sɯ.ɥi/), mao ang usa ka mag-aawit gikan didto sa Habagatang Korea. Siya lang ang taga-Taiwan nga sakop sa Twice, nga gimulahan ubos sa JYP Entertainment niadtong 2015.

Binuhatan ug kinabuhi

Sayo nga kinabuhi ug ang sinugdanan
Natawo si Tzuyu sa Sidlakang Distrito sa Tainan, Taiwan niadtong 14 Hunyo 1999. Misugod siya sa pagsayaw gikan sa pagkabata ug nagbansay sa usa ka akademya sa sayaw.

Niadtong 2012, nakaplagan si Tzuyu sa mga tigpangita og talento sa Tainan, ug mibalhin sa Habagatang Korea niadtong Nobiyembre nianang tuiga aron magsugod oh pagbansay-bansay. Niadtong 2016, nakapasar siya sa usa ka eksaminasyon sa tungatungang tulunghaan aron ipamatud-an ang iyahang edukasyon. Mitungha siya sa Tulunghaang Arte sa Hanlim sa Habagatang Korea, ug nakahuman niadtong Pebrero 2019 kauban si Chaeyoung, usa ka sakop 'sab sa grupo. Niadtong 2015, miapil si Tzuyu sa usa ka kompetisyon sa telebisyon nga Sixteen, nga gimugna sa JYP Entertainment ug kaubang gigama sa Mnet. Usa siya sa siyam ka mga malampusong partisipante, miapil siya sa bag-ong nahulma nga babayeng pundok nga Twice. Dili sama sa ubang mga mananaog sa Sixteen, apan gipili si Tzuyu base sa pagpili sa mga tigpaminaw.

Pagsugod sa Twice
Niadtong Oktubre 20, 2015, opisyal siyang nahimong sakop sa Twice uban ang pagpagula sa ilahang extended play (EP) nga The Story Begins ug ang nangunang singgol niini mao ang "Like Ooh-Ahh". Sukad sa iyang pagsugod, nagatrabaho usab siya isip tigpasundayag sa daghang mga musikong sundayag sa telebisyon ug nakadawat og pagtagad tungod sa iyang katahom. 

Sumala sa tinuigang surbey sa musika sa Gallup Korea, si Tzuyu mao ang ikatulo nga kinabantogang babayeng idolo niadtong 2016. Niranggo siya sa ikasiyam sa 2017 nga surbey ug ikanapulog duha sa 2018.

Panaglalis sa bandila
Niadtong Nobiyembre 2015, mipakita si Tzuyu kauban ang iyahang mga kauban sa banda nga sila si Sana, Momo ug Mina sa My Little Television, usa ka nagkalain-laing kalingawan sa telebisyon. Gipaila niya ang iyang kaugalingon isip Taywanes ug ang Bangyaw sa Republika sa Tsina (Taiwan) kauban sa Habagatang Korea. Nasuko ang mga Intsik nga taga-Mainland sa gibuhat ni Tzuyu tungod sa politikanhong pagkabahin sa duha ka nasod. Sa wala madugay, ang Twice gidid-an sa telebisyon sa Tsina ug si Tzuyu gikuha gikan sa iyang pag-endorso sa Huawei, usa ka kompanya sa komunikasyon sa Tsina. Samtang ang iyahang ahensya nga JYP Entertainment, mipagawas og usa ka bidyo nga gipakita si Tzuyu nga pagpangayo'g pasaylo, nga nag-ingon sa bahin:

Ang pagpangayo og pasaylo ni Tzuyu nakapukaw sa kagubot sa publiko sa Taiwan sa adlaw sa piniliay. Nakuha sa kalibotan nga atensyon ang insidente, kay gituohan nga nakaapekto sa kinatibuk-ang piniliay sa Taiwan 2016. Nakaplagan sa usa ka surbey nga ang bidyo nga pagpangayo'g pasaylo ni Tzuyu nakaapekto sa paghukom sa mga 1.34 ka minilyong batan-ong botante.

Agig tubag sa mga pagsaway, mipahibalo ang JYP Entertainment nga mosagop kini sa bag-ong mga pamaagi mahitungod sa iyahang mga eksport ug mga kalihokan sa gawas sa nasod aron mapanalipdan ang mga empleyado gikan sa kaugmaong mga kontrobersiya.

Bibliograpiya

Photobook

Galeriya

Diskograpiya

Mga kredito sa pagsulat sa awit
Ang tanan nga mga kredito sa awit gipahiangay gikan sa database sa Korea Music Copyright Association gawas kon gipahayag kondili.

Pilmograpiya

Mga sundayag sa telebisyon

Mga pakisayran

Mga sumpay sa gawas
 

Mga tawo sa Habagatang Koreya
Mga mag-aawit
Mga natawo sa 1999
Mga natawo sa Hunyo 14
Mga miyembro sa Twice